


  Πανελλήνια Ομοσπονδία Ενώσεων Στρατιωτικών
                               (Π.ΟΜ.ΕΝ.Σ.) 




Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργάνώσεων 6390.




Ηλεκτρονική διεύθυνση: www.pomens.gr  –  facebook ΠΟΜΕΝΣ 


Email: info@pomens.gr

ΔΕΛΤΙΟ ΤΥΠΟΥ

Η Π.ΟΜ.ΕΝ.Σ. στο πλαίσιο ενημέρωσης και έναρξης συνεργασίας, για την ανάδειξη-επίλυση προβλημάτων των εν ενεργεία στρατιωτικών, είχε επίσημη συνάντηση στο Υπουργείο Εθνικής Άμυνας με τον Γενικό Διευθυντή ΓΔΟΣΥ Στρατηγό κ. Ζαχαρία Πρασσάκη.

Ο Πρόεδρος της Πανελλήνιας Ομοσπονδίας Ενώσεων Στρατιωτικών Δημήτριος Ρώτας μαζί με τον Αντιπρόεδρο Οικονομικών θεμάτων Κωνσταντίνο Χατζηδημητρίου εξέθεσαν τους στόχους και τις απόψεις της Ομοσπονδίας μας για το πώς θα υπάρχει μία στενή και αποτελεσματική συνεργασία προς όφελος των συναδέλφων των Ε.Δ.

Η συνάντηση έλαβε χώρα μέσα σε πολύ καλό κλίμα, πραγματοποιήθηκε  εποικοδομητικός διάλογος και υπήρξε η αμοιβαία διαβεβαίωση και από τις δύο πλευρές  για επικοινωνία και επαφές με αρμόδιους επιτελείς της ΓΔΟΣΥ στο μέλλον, για θέματα που θα προκύπτουν και άπτονται της αρμοδιότητος της Γενικής Διευθύνσεως.


Για το Διοικητικό Συμβούλιο

